《答皇士见怀 其二》
清代·潘柽章

飞腾前辈早升堂，零落遗编赖表章。一代雅音归正始，千秋润色愧三长。

荀生余力传《申鉴》，陆子何心著《辨亡》。自谓整齐非妄作，名山副本待君藏。

作者简介：（1626—1663）明末清初江南吴江人，字力田，一字圣木。潘耒子。明诸生。专精史事，曾著《国(明)史考异》，顾炎武服其精审。以南浔庄氏《明史》狱遇祸。有《明史乐府》、《观复草庐剩稿》。